Do They Know It's Christmas?

"Do They Know It's Christmas?" on Bob Geldofi ja Midge Ure'i 1984. aastal kirjutatud laul. See loodi Etioopia näljahädaliste toetuseks.

Laul salvestati ühe päevaga 25. novembril 1984. Laulu salvestas supergrupp Band Aid08. november 2014, Band Aid - Do They Know Christmas (Restored/Remastered HD with Names), mis koosnes peamiselt tuntud Briti ja Iiri lauljatest."Looking Back At Live Aid, 25 Years Later". MTV. Vaadatud 12.12.2016 Singel anti välja 3. detsembril 1984. Singel oli Briti singlite edetabelis UK Singles Chart viis nädalat esikohal, olles 1984. aasta jõulude ajal esikohasingel. See oli kõige kiiremini müüdud singel Briti edetabeli ajaloos. Juba ainuüksi esimesel nädalal müüdi seda miljon eksemplari ja aasta lõpuks kolm miljonit. See oli suurima läbimüügiga singel Suurbritannias kuni 1997. aastani, mil sellest möödus Elton Johni "Candle in the Wind 1997". Algset versiooni on müüdud 3,78 miljonit eksemplari.

Laul oli edukas ka mujal maailmas, jõudes esikohale veel 13 riigi edetabelites. Ameerika Ühendriikides ei jõudnud see edetabelis Billboard Hot 100 vähese esituse tõttu esikümnesse, kuid seda oli 1985. aasta jaanuariks müüdud 2,5 miljonit eksemplari. 1989. aastaks oli singlit maailmas müüdud 11,7 miljonit eksemplari.

Geldof lootis heategevuseseks lauluga teenida 70 000 naela, kuid 12 kuuga teenis see koguni 8 miljonit naela. Tänu singli edule tehti abivajate jaoks Aafrikas veel mitu heategevuslikku singlit, näiteks USA for Africa esitatud "We Are the World". 1985. aastal korraldati kontsert "Live Aid", mis toimus enam-vähem paralleelselt nii Londonis kui ka USA-s Philadelphias."Aja auk. Band Aid 30". Postimees. 28. november 2014. Vaadatud 12.12.2016

"Do They Know It's Christmas?" on salvestatud heategevuslikel eesmärkidel uuesti kolmel korral: aastatel 1989, 2004"Briti muusikud laulavad Aafrika hüvanguks". Postimees. 15. november 2004. Vaadatud 12.12.2016 ja 2014. Näiteks 2014. aastal läks singli tulu ebola viirusega võitlemise heaks."Päeva video: Band Aid 30 - "Do They Know It's Christmas". Kultuur ERR. 17. november 2014. Vaadatud 12.12.2016. Vaadatud 12.12.2016 Kõigil kolmel korral jõudis singel Suurbritannia edetabelis esikohale. 2004. aasta väljaannet müüdi Suurbritannias samuti üle miljoni – 1,17 miljonit.

 Viited 

Kategooria:1984. aasta singlid
Kategooria:Jõululaulud